Kadaton Kiskenda

Kadaton Kiskenda (taler kasengguh Kishkindhya utawi Kishkindha ) inggih punika kadaton sane kakuasain olih raja Wanara mawasta Sugriwa, arinne Subali, ring carita Ramayana. Patih kadaton puniki kasub antuk kapradnyanannyane, inggih punika Hanuman. Kadaton punika kauningin magenah ring wewidangan danu Tungabhadra (raris kauningin antuk Pampa Saras) nampek sareng Hampi ring Karnataka. Gunung sane nampek sareng danu punika mawasta Risyamuka, genah Sang Sugriwa meneng sareng Sang Hanuman, duk dane kaselong.

Ring masa Ramayana, inggih punika masa Treta Yuga, makasami kadaton punika kaliput antuk alas ageng sane mawasta Dandaka. Raris kadaton punika kauningin antuk Kadaton Wanara, Wanara ring basa Sanskerta maartos “krama alas”. Ring masa Mahabharata, inggih punika Yuga Dwapara, Sang Sadewa, silih tunggil Pandawa, ngrauhin kadaton punika jagi mupulang upeti anggen upacara Rajasuya sane kalaksanayang olih Raja Yudhisthira.

 Pustaka 

Kiskenda, Kadaton
Kiskenda, Kadaton